Zamir Selimov. Zamir Faxriyevich Selimov (1962-yil 1-yanvarda tugʻilgan) – qrim-tatar millatiga mansub oʻzbekistonlik va rossiyalik sobiq professional futbolchi, hujumchi ampulasida oʻynagan. Zamir Toshkentning „Paxtakor“, Xabarovsk SKA va „Dinamo“ (Saki) jamoalarida oʻynagan oʻyinlari bilan tanilgan. Futbolchilik faoliyati. Zamir Selimov faoliyatining katta qismini SSSR chempionati ikkinchi ligasida oʻynagan oʻzbek klublarida oʻtkazdi. Ammo 1985-1986-yillarda u birinchi liga musobaqalarida, avvaliga „Zvezda“ (Jizzax), keyin esa Xabarovsk SKA tarkibida qatnashgan. 1987-yilda Selimov „Konsonsoy“ futbol klubiga oʻtdi va u bilan 1988-yilgi mavsumda ikkinchi liganing 7-zonasida kumush medalni qoʻlga kiritdi.